Gan ddadansoddi effeithiolrwydd fy nghyd-weithwyr ar y cwrs TAR wrth gwblhau’r wers cynhaliwyd iddynt, gweler roedd y wers wedi herio’r dysgwyr, gyda phwyslais ar wella’u sgiliau llythrennedd Cymraeg trwy gyfrwng y tasg hunan-asesu. Roedd yn ofynnol i ddysgwyr i hunanasesu eu gweithiau celf oedd yn ymwneud â thema’r Mabinogi, yn benodol, stori Branwen.

O fewn cyd-destun y gwers deg munud ffilmiwyd, gofynnwyd i fy nghyd-myfyrwyr ar y cwrs TAR i chwarae rôl disgyblion a chyfrannu i’r wers, gydag amcan o wella’u sgiliau llythrennefd Cymraeg o fewn y celfyddydau mynegiannol ac ymroi i’r themau traws-gwricwlaidd, gan ddefnyddio gwaith gwnaethpwyd yn y sesiynau blaenorol. Mewn gwirionedd, fe wnes i’n bersonol cynllunio a chwblhau’r gwaith o ganlyn i amserlen cyfyngedig y wers gan roedd yn holl bwysig bod gan bob disgybl y cyfle i adfyfyrio ac asesu gwaith celfyddydol. 

Rhan fawr o’r wers priodol oedd y defnydd o gyflwyniad pwyntpwer a oedd yn cyfuno enghreifftiau gweledol a hanesyddol, sydd yn pwysleisio pwysigrwydd diwylliannol stori Branwen. Cyflwynwyd y meini prawf llwyddiant i Ddysgwyr ar hyd y pwerbwynt yn ogystal â nodau’r wers a’r dasg llythrennedd. 	Roedd yna hefyd ddefnydd o ddelweddau darluniadol a ffotograffegol o’r “Pair Dadeni”. Roedd y crochan yma yn holl bwysig o fewn naratif y chwedl wrth adfywio’r meirw a milwyr mud y Gwyddelod. Roedd nodau’r wers yn gofyn i ddysgwyr i arddangos eu dealltwriaeth o derminoleg celfyddydol gan weithredu dan thema Branwen. Roedd yn ofynnol i ddisgyblion esbonio eu rhesymu a’u hesboniad o’r weithiau celfyddydol gwahanol, gan gynnwys nifer o esiamplau o Bendigeidfran yn ffurfio’r bont ar gyfer y Cymry, yn portreadu’r ddywediad ‘A fo ben bid bont’ yn ogystal â’r ‘Pair Dadeni’. Roedd cynhwysiad y delweddau chwedlonol yma yn modd o gryfhau dealltwriaeth y dysgwyr a hybu eu hadnabyddiaeth a gwerthfawrogiad o ddiwylliant Cymru. Mae hyn hefyd yn rhan o’r nod i wella ymroddiad disgyblion i’r Gymraeg o fewn gwersi celf yn ogystal â datblygu linciau traws-gwricwlaidd gyda hanes a Chymraeg o fewn gwersi celf. 

Tafluniwyd 20 gair ar y bwrdd gwyn rhyngweithiol fel rhan o’r dasg llythrennedd ac roedd rhaid iddynt defnyddio o leiaf 3 o’r geiriau o fewn eu hadfyfyriadau celfyddydol fel modd o ddatblygu eu sgiliau ieithyddol ymhellach, trwy cwestiynu ac asesu eu hadnabyddiaeth o’r geiriau cyn mynd ymlaen i esbonio ystyr pob gair mewn cyd-destun celfyddydol. Roeddwn hefyd wedi herio gallu y disgyblion trwy gofyn iddynt i gydnabod linciau rhwng eu gweithiau celf blaenorol a sut maen nhw’n ymwneud â stori Branwen; sydd yn hybu sgiliau hunanasesu ac adfyfyrio’n feirniadol. 

Roedd y dasg yma’n eithaf llwyddiannus wrth gryfhau sgiliau Cymraeg disgyblion heb aberthu’r prif thema celfyddydol, gan sicrhau bod y cysylltiadau trawsgwricwlaidd yn gwbl perthnasol i’r gwersi celf. Roedd pob dysgwr wedi llwyddo yn y dasg hunanasesu myfyriol ac wedi dangos hyder a sgiliau cyfathrebu ardderchog wrth ymateb i gwestiynu. Gwnaethpwyd hyn er mwyn asesu eu dealltwriaesth cyfredol o derminoleg celf fel y gweler ar y bwrdd gwyn yn ogystal â’u dealltwriaeth o nod y wers â’i chynodiad i chwedloniaeth a diwylliant Cymru. 

Teimlaf gan roedd y wers ond yn 10 munud o hyd roedd e wedi rhwystro gwir effaith rhai tasgau mwy heriol llythrennedd felly roedd rhaid cadw e’n syml a hawdd i’w dilyn. Roedd amser y wers wedi atal disgyblion rhag ymroi i’r tasgau ac wedi gwneud e’n anodd i gyflwyno tasgau gwahaniaethol ar wahan i esiamplau sydd wedi’u targedu at Ddysgwyr mwy abl a thalentog er mwyn cefnogi eu hatebion ysgrifenedig. Cyflwynwyd strwythurau brawddegol megi “Mae fy ngwaith yn...” a “Defnyddiais...”, yn ogystal â “Credaf bod fy ngwaith yn adlewyrchu...” er mwyn ysgogi dysgwyr i ddechrau’r dasg yn ogystal â sicrhau bod pob grwp gallu yn gallu cwblhau eu hunanasesiadau ar yr un pryd â chymhwyso safon uchel o Gymraeg indent. 

Roeddwn wedi adnabod mannau i wella ar ar hyd y wers, sef fy sgiliau ar lafar ac fy awdrudod o fewn yr amgylchedd dysgu. Gydag ôl-dybiaeth, credaf roeddwn wedi disbynnu’n ormodol ar y pwerbwynt tafluniwyd ar y bwrdd gwyn yn lle ceisio i ymarfer cynnwys y wers yn y broses cynllunio, er mwyn ennyn gwell ymroddiad o’r dysgwr yn ogystal ag ymddangos yn fwy awdurdodol a grymus gan gyfeirio at y disgyblion. Mae hyn yn agwedd o addysgu bydd rhaid i mi ystyried yn fanwl yn fy natblygiad yn y dyfodol  fel athro er mwyn hyrwyddo’r iaith Gymraeg a sgiliau gwahanol o fewn fy ngwersi celfyddydol.  

